**Ա Ր Ձ Ա Ն Ա Գ Ր Ո Ւ Թ Յ Ո Ւ Ն Թ Ի Վ 13**

**«ՀԱՅԱՍՏԱՆԻ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՊԵՏԱԿԱՆ ԻՆՍՏԻՏՈՒՏ» ՀԻՄՆԱԴՐԱՄԻ ԳԻՏԱԿԱՆ ԽՈՐՀՐԴԻ ԱՐՏԱՀԵՐԹ ՆԻՍՏԻ**

**2020 թվականի ապրիլի 30-ին, ժամը 1100 –ին zoom հարթակով** տեղի ունեցավ «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի (այսուհետ՝ հիմնադրամ) Գիտական խորհրդի արտահերթ նիստ։

**Նիստը նախագահում**­ **էր** ռեկտորի ժամանակավոր պաշտոնակատար, պրոֆեսոր Դավիթ Խիթարյանը:

*Գիտական խորհրդի 34 անդամներից նիստին մասնակցում էին 29-ը, որից 20-ը նիստին ներկա էին՝*

*1. Դ. Խիթարյան, 2. Գ. Սարգսյան, 3. Ա. Նուշիկյան, 4. Վ. Գևորգյան, 5. Ա. Չատինյան, 6. Լ. Ստեփանյան, 7. Տ. Սիմոնյան, 8. Ռ. Մարտյան, 9. Օ. Պետրոսյան, 10. Ա. Հակոբյան, 11. Յու. Գրիգորյան, 12. Ա. Դանիելյան, 13. Խ. Հարությունյան, 14. Գ. Մուրադյան, 15. Ս. Դանիելյան, 16. Ս. Հովեյան, 17. Է. Մարտիրոսյան, 18. Հ. Մելքոնյան, 19. Գ. Նալբանդյան, 20. Ն. Սելումյան,*

*իսկ 9-ը՝ մասնակցում էին առցանց տարբերակով.*

*1.Հ. Բաբայան, 2. Ա. Հարությունյան, 3. Մ. Ասատրյան, 4. Ա. Ստեփանյան, 5. Ա. Բաղդասարյան, 6. Ա. Բարսեղյան, 7. Լ. Մկրտչյան, 8. Ա. Ավետիսյան, 9. Ս. Առուշանյան։*

Հարգելի պատճառով նիստից բացակայում էին` *Դ. Սարգսյանը, Ա. Բաղալյանը, Ս. Սիմոնյանը, Վ. Վիրաբյանը, Մ. Աղաբաբայանը։*

*(Գիտական խորհրդի նիստի մասնակիցների գրանցացուցակը կցվում է):*

Մինչ օրակարգին անցնելը՝ պարոն Խիթարյանը ներկայացրեց ԲՈԿ-ի որոշումը, այն է՝ հաստատել ՀՖԿՍՊԻ-ի Գիտական խորհրդի 2020 թվականի փետրվարի 24-ի նիստի որոշումը՝ Ծանրամարտի, բռնցքամարտի և սուսերամարտի ամբիոնի վարիչ Աշոտ Դանիելյանին շնորհել պրոֆեսորի գիտական կոչում։

Ռեկտորի պաշտոնակատարը և գիտական խորհրդի անդամները շնորհավորեցին և նորանոր ձեռքբերումներ մաղթեցին պարոն Ա. Դանիելյանին։

Գիտական խորհրդի նախագահ, պրոֆեսոր Խիթարյանն առաջարկեց հաստատել օրակարգը։

Հարցը դրվեց քվեարկության.

Կողմ՝ 29, դեմ՝ 0, ձեռնպահ՝ 0։

Գիտական խորհրդի անդամները միաձայն հաստատեցին Գիտական խորհրդի նիստի օրակարգը։

***ՕՐԱԿԱՐԳ***

1.Ֆիզիկական դաստիարակության տեսության և մեթոդիկայի ամբիոնի ասպիրանտ Հ. Հ. Հակոբյանի **«Պատանի շախմատիստների ֆիզիկական պատրաստության կատարելագործման ուղիները»** թեկնածուական ատենախոսության թեմայի և գիտական ղեկավարի՝ մ.գ.թ., դոցենտ Ա. Հակոբյանի հաստատում

*Զեկուցող՝ Ֆիզիկական դաստիարակության տեսության*

*և մեթոդիկայի ամբիոնի վարիչ, դոցենտ Յու. Գրիգորյան*

2.«Հայաստանի ֆիզիկական կուլտուրայի և սպորտի պետական ինստիտուտ» հիմնադրամի ԺԳ.002 «Դասավանդման և դաստիարակության մեթոդիկա» (Ֆիզիկական կուլտուրա) մասնագիտությամբ մասնագիտական խորհրդի կազմի ձևավորման հարց

*Զեկուցող՝ Գիտական քարտուղար, մ.գ.դ., պրոֆեսոր Ա. Չատինյան*

3.«Սպորտային տուրիզմ» մասնագիտական կրթական ծրագրի հայտի հաստատում

*Զեկուցող՝ Կիրառական մարզաձևերի*

*ամբիոնի վարիչի ԺՊ, մ.գ.թ., դոցենտ Ս. Դանիելյան*

4.Գիտության կոմիտեի կողմից դրամաշնորհային մրցույթին մասնակցելու ծրագրի նախագծի ներկայացում

*Զեկուցող՝ Ֆիզիկական դաստիարակության տեսության*

*և մեթոդիկայի ամբիոնի պրոֆեսոր, մ.գ.դ. Ե. Հակոբյան*

5.ՀՖԿՍՊԻ-ի պրոֆեսորադասախոսական և ուսանողական համակազմի շրջանում ՈԱԲ-ի կողմից իրականացված հարցումների արդյունքների վերլուծության ներկայացում

*Զեկուցող՝ Որակի ապահովման բաժնի պետ Գ. Մուրադյան*

6.Այլ հարցեր

***1.Լսեցին՝*** *Ֆիզիկական դաստիարակության տեսության և մեթոդիկայի ամբիոնի վարիչ, դոցենտ Յու. Գրիգորյանին։ Նա ներկայացրեց* Ֆիզիկական դաստիարակության տեսության և մեթոդիկայի ամբիոնի ասպիրանտ Հ. Հ. Հակոբյանի **«Պատանի շախմատիստների ֆիզիկական պատրաստության կատարելագործման ուղիները»**  թեկնածուական ատենախոսության թեմայի և գիտական ղեկավարի՝ մ.գ.թ., դոցենտ Ա. Հակոբյանի հաստատման հարցը.

(Անհրաժեշտ փաստաթղթերը կցվում են)։

Հարցը դրվեց քվեարկության.

Կողմ՝ 29, դեմ՝ 0, ձեռնպահ՝ չկա։

***Որոշեցին՝*** 1.Հաստատել Ֆիզիկական դաստիարակության տեսության և մեթոդիկայի ամբիոնի ասպիրանտ Հ. Հ. Հակոբյանի «Պատանի շախմատիստների ֆիզիկական պատրաստության կատարելագործման ուղիները»թեկնածուական ատենախոսության թեման՝ ներկայացված մանկավարժության ԺԳ.00.02 «Դասավանդման և դաստիարակության մեթոդիկա» (ֆիզիկական կուլտուրա) մասնագիտությամբ:

2. Հ.Հ. Հակոբյանի թեկնածուական ատենախոսության գիտական ղեկավար նշանակել մ.գ.թ., դոցենտ Ա. Հակոբյանին։

***2.Լսեցին՝*** *Գիտական քարտուղար, մ.գ.դ., պրոֆեսոր Ա. Չատինյանին։ Նա ներկայացրեց* «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի ԺԳ.002 «Դասավանդման և դաստիարակության մեթոդիկա» (Ֆիզիկական կուլտուրա) մասնագիտությամբ մասնագիտական խորհրդի կազմը, մասնավորապես նշելով, որ մասնագիտական խորհրդի կազմը բաղկացած է մեր ինստիտուտի պրոֆեսորադասախոսական անդամներից։ ԲՈԿ-ի որոշմամբ՝ մասնագիտական խորհրդի կազմում կարող են լինել 7-13 մարդ։ Գիտությունների թեկնածու-անդամները 5 տարվա ընթացքում պետք է տպագրած ունենան առնվազն 10-ը գիտական հոդված կամ մեկ մենագրություն, գիտության դոկտորները՝ 5 գիտական աշխատանք կամ 1 մենագրություն, կամ 1 պաշտպանած հայցորդ, կամ ասպիրանտ։

***Ելույթ ունեցավ՝*** պարոն Դ. խիթարյանը, որը մասնավորապես նշեց, որ մասնագիտական խորհրդի կազմը ենթակա է փոփոխման, եթե թեկնածուների տվյալները համապատասխանեն ԲՈԿ-ի պահանջներին։ Ցանկալի է նաև մասնագիտական խորհրդի կազմում ընդգրկվեն նաև այլ բուհերից մասնագետներ, ինչը կբարձրացնի բուհի վարկանիշը։ Սա պատմական, աննախադեպ երևույթ է, որ մեր բուհն առաջին անգամ ունի մասնագիտական խորհրդի կազմ.

(Մասնագիտական խորհրդի կազմը կցվում է)։

Հարցը դրվեց քվեարկության.

Կողմ՝ 29, դեմ՝ 0, ձեռնպահ՝ 0։

***Որոշեցին՝*** *հաստատել*  «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի ԺԳ.002 «Դասավանդման և դաստիարակության մեթոդիկա» (Ֆիզիկական կուլտուրա) մասնագիտությամբ մասնագիտական խորհրդի 9-ը անդամից բաղկացած կազմը և ներկայացնել ԲՈԿ։

3. ***Լսեցին՝*** Կիրառական մարզաձևերի ամբիոնի վարիչի ԺՊ, մ.գ.թ., դոցենտ Ս. Դանիելյանին։ Նա ներկայացրեց «Սպորտային տուրիզմ» մասնագիտական կրթական ծրագրի հայտը։

Պարոն Ս. Դանիելյանը մասնավորապես նշեց, որ տարիներ առաջ նյութատեխնիկական բազա չունենալու պատճառով «Սպորտային տուրիզմ» առարկան հանվեց կրթական ծրագրից։ 20 տարի հետո, ինչը համընկնում է մեր ինստիտուտի հիմնադրման 75-ամյակի հետ, ռեկտորի ԺՊ պարոն Դ. Խիթարյանին առաջարկեցինք ուսումնական ծրագրում ներառել «Սպորտային տուրիզմ» առարկան, և մագիստրոսի կրթական ծրագրի հայտը ներկայացնել ԿԳՄՍՆ-ի հաստատմանը։

Հայաստանում սպորտային տուրիզմի հիմնադիրը ինստիտուտի նախկին դասախոս, ՀԽՍՀ վաստակավոր մարզիչ, սպորտի վարպետ, պրոֆեսոր Աղվան Չատինյանն է, որի անվամբ էլ՝ ըստ ռեկտորի առաջարկի և Գիտխորհրդի հաստատմամբ կվերանվանվի նորաստեղծ ամբիոնը։

***Ելույթ ունեցան՝*** դոցենտներ՝ Յու. Գրիգորյանը, Գ. Նալբանդյանը, ուսանող Ա. Ավետիսյանը։ Նրանք ողջունեցին նախաձեռնությունը և առաջարկեցին երաշխավորել կրթական ծրագրի հայտը։

Պարոն Յու. Գրիգորյանը մասնավորապես նշեց, որ տուրիզմը՝ որպես ֆիզիկական դաստիարակության բաղադրիչ, երկար ժամանակ ընդգրկված է եղել նաև դպրոցականների ուսումնական ծրագրում։ Որոշ դադարից հետո դարձյալ, որպես ուսումնական առարկա՝ ներառվեց ավագ դպրոցականների ծրագրում, ինչը, վստահաբար, կնպաստի դպրոցականների առողջ ապրելակերպի զարգացմանը։ Այդ գործում իրենց ներդրումը կունենան նաև մեր բուհի ապագա մասնագետները.

(«Սպորտային տուրիզմ» մագիստրոսի կրթական ծրագրի հայտը կցվում է)։

Հարցը դրվեց քվեարկության.

Կողմ՝ 29, դեմ՝ 0, ձեռնպահ՝ 0։

***Որոշեցին՝*** երաշխավորել «Սպորտային տուրիզմ» մագիստրոսի կրթական ծրագրի հայտը՝ ՀՀ կրթության, գիտության, մշակույթի և սպորտի նախարարություն ներկայացնելու համար։

*4.* ***Լսեցին՝*** *Ֆիզիկական դաստիարակության տեսության և մեթոդիկայի ամբիոնի պրոֆեսոր, մ.գ.դ. Ե. Հակոբյանին։ Նա ներկայացրեց* Գիտության կոմիտեի կողմից դրամաշնորհային մրցույթին մասնակցելու ծրագրի նախագիծը։

***Ելույթ ունեցան՝*** մ.գ.թ., պրոֆեսոր Դ. Խիթարյանը, մ.գ.դ., պրոֆեսոր Ա. Չատինյանը, մ.գ.թ., դոցենտ Ա. Հակոբյանը՝ նշելով, որ բավականին հավակնոտ ծրագիր է, որի կիրառելիությունը կնպաստի հասարակության առողջ ապրելակերպի ձևավորմանը։ Նրանք հավանություն տվեցին կատարած աշխատանքներին և առաջարկեցին երաշխավորել ծրագիրը` Գիտության պետական կոմիտե ներկայացնելու համար.

(Դրամաշնորհային մրցույթին մասնակցելու ծրագրի նախագիծը կցվում է)։

Հարցը դրվեց քվեարկության.

Կողմ՝ 29, դեմ՝ 0, ձեռնպահ՝ 0։

***Որոշեցին՝*** երաշխավորել **«Տեղեկացված սերունդ՝ առողջ սերունդ» ծրագիրը** Հայաստանի Հանրապետության կրթության, գիտության, մշակույթի և սպորտի նախարարության գիտության կոմիտեի կողմից դրամաշնորհային մրցույթին մասնակցելու համար։

***5.******Լսեցին՝*** *Որակի ապահովման բաժնի պետ Գ. Մուրադյանին, որը ներկայացրեց* ՀՖԿՍՊԻ-ի պրոֆեսորադասախոսական և ուսանողական համակազմի շրջանում ՈԱԲ-ի կողմից իրականացված հարցումների արդյունքների վերլուծությունը։

***Ելույթ ունեցան՝*** Դ. Խիթարյանը, Օ. Պետրոսյանը։ Պրոֆեսոր Խիթարյանը նշեց, որՈրակի ապահովման բաժնի կողմից իրականացված հարցումների արդյունքների վերլուծությունն անհրաժեշտ է ուսումնասիրել և մինչև մայիսի 11-ը զեկուցագրի տեսքով ներկայացնել առաջարկություններ՝ համապատասխան խնդիրները փուլ առ փուլ լուծելու համար։ Ինստիտուտի Իրավական բաժնի պետ Օ. Պետրոսյանն ավելացրեց, որ յուրաքանչյուր դասախոս իր որակի ապահովումը պիտի ձեռնարկի՝ հետադարձ կապի միջոցով պարզելու՝ արդյո՞ք ուսանողը գոհ է իր դասավանդման մեթոդից։ Իսկ ՈԱԲ-ը, որպես անկախ կառույց՝ պետք է առցանց հարցումների, հարցաթերթիկների միջոցով կրկնակի վերլուծություն կատարի՝ անաչառ գնահատական տալու համար։ Ինչն էլ կնպաստի շրջանավարտների որակի ապահովմանը.

(ՈԱԲ-ի կողմից իրականացված հարցումների արդյունքների վերլուծությունը նախօրոք ուղարկվել է Գիտական խորհրդի անդամներին)։

***Որոշեցին՝ 1.***ՀՖԿՍՊԻ-ի պրոֆեսորադասախոսական և ուսանողական համակազմի շրջանում ՈԱԲ-ի կողմից իրականացված հարցումների արդյունքների վերլուծությունն ընդունել ի գիտություն։

2.Հանձնարարական տալ՝ դեկաններին, ամբիոնների վարիչներին, ստորաբաժանման ղեկավարներին. մինչև մայիսի 11-ը առաջարկություններ ներկայացնել Որակի ապահովման բաժին՝ բարձրացված խնդիրներին համապատասխան լուծումներ տալու համար։

***6. Այլ հարցեր***

***Լսեցին****՝ ռեկտորի ԺՊ, պրոֆեսոր Դ. խիթարյանին, Ուսումնագիտական աշխատանքների գծով պրոռեկտոր, պրոֆեսոր Գ. Սարգսյանին, Կիրառական մարզաձևերի ամբիոնի դասախոս, մ.գ.թ., դոցենտ Ա. Հակոբյանին, Մարզախաղերի ամբիոնի վարիչ, պրոֆեսոր Հ. Մելքոնյանին, Ըմբշամարտի ամբիոնի ԺՊ, դոցենտ Խ. Հարությունյանին։*

Նրանք ներկայացրեցին ուսանողների նախնական պաշտպանության ձևաչափը և ավարտական, մագիստրոսական աշխատանքների ընդունման կարգը (ուսանողներն առցանց տարբերակով իրենց ավարտական աշխատանքների էլեկտրոնային, PDF տարբերակները, ինչպես նաև աշխատանքների սեղմագրերն ուղարկում են ամբիոնի վարիչներին։ Վերջիններս ուսումնասիրում են, եթե տալիս են հավանություն, ապա համապատասխան աշխատանքներն ուղարկում են հանձնաժողովների անդամներին, որոնց դրական արձագանքից հետո միայն ուսանողները մասնակցում են նախնական պաշտպանության։ Ընդ որում՝ պաշտպանությունները ձայնագրվելու են, որպեսզի հանձնաժողովները կարողանան անաչառ աշխատել)։

Դ. Խիթարյանը ներկայացրեց նախնական պաշտպանության 2 տարբերակ. նախ՝ եթե երկրում իրավիճակը շարունակվի մնալ նույնը, ապա ուսանողը պետք է zoom հարթակով մասնակցի պաշտպանության, իսկ եթե ուսանողն ունի սոցիալական խնդիրներ, պարետատան ցուցումները մեղմ լինելու պարագայում, հնարավորություն կունենա գալ ինստիտուտ, պահպանելով սոցիալական հեռավորություն, ֆիզիկապես մասնակցել պաշտպանությունը։

Տրվեց հանձնարարական՝ ամբիոնների վարիչներին, դեկաններին. սոցիալական խնդիրներ ունեցող ուսանողների տվյալները ներկայացնել Ուսումնագիտական գծով պրոռեկտորին՝ անհրաժեշտ օգնություն ցուցաբերելու համար։

Գիտության գծով պատասխանատու, դոցենտ Ա. Հակոբյանը նշեց, որ ներկա իրավիճակով պայմանավորված՝ այն ուսանողները, որոնց ավարտական, մագիստրոսական աշխատանքներում մանկավարժական գիտափորձը կիսատ է մնացել, ավելացնեն տեսական մասը և ամփոփեն իրենց աշխատանքները։

Գիտական քարտուղար Ա. Չատինյանն առաջարկեց, որ ներկա իրավիճակով պայմանավորված՝ «Ֆիզիկական դաստիարակության և սպորտային պատրաստության հիմնախնդիրները» խորագրով պարբերականի հոդվածների ընդունման ժամկետը երկարաձգել սույն թվականի մայիսի 10-ը ներառյալ։

***Որոշեցին՝*** 1.Ուսանողների նախնական պաշտպանության ձևաչափը և ավարտական, մագիստրոսական աշխատանքների ընդունման կարգն ընդունել ի գիտություն։

2.Ներկա իրավիճակով պայմանավորված՝ այն ուսանողները, որոնց ավարտական, մագիստրոսական աշխատանքներում մանկավարժական գիտափորձը կիսատ է մնացել, ավելացնեն տեսական մասը և ամփոփեն իրենց աշխատանքները։

3. Տրվեց հանձնարարական՝ ամբիոնների վարիչներին, դեկաններին. սոցիալական խնդիրներ ունեցող ուսանողների տվյալները ներկայացնել Ուսումնագիտական գծով պրոռեկտորին՝ անհրաժեշտ օգնություն ցուցաբերելու համար։

4.Ընդունել ի գիտություն՝ «Ֆիզիկական դաստիարակության և սպորտային պատրաստության հիմնախնդիրները» խորագրով պարբերականի հոդվածների ընդունման ժամկետը երկարաձգել սույն թվականի մայիսի 10-ը ներառյալ։

***Արձանագրությունը կազմեց Ե. Սիմոնյանը:***

**ԳԻՏԱԿԱՆ ԽՈՐՀՐԴԻ ՆԱԽԱԳԱՀ, ՊՐՈՖԵՍՈՐ` Դ. ԽԻԹԱՐՅԱՆ**

**ԳԻՏԱԿԱՆ ՔԱՐՏՈՒՂԱՐ, ՊՐՈՖԵՍՈՐ՝ Ա. ՉԱՏԻՆՅԱՆ**